Publication: Magyar Közlöny
Issue: MK-2008-171 (Year: 2008, Number: 171)
Era: 2004-2010
Section: 1. számú melléklet a 126/2008. (XII. 4.) OGY határozathoz
Paragraph Index: 798

6. A tehetség nem kielégítõ hasznosítása: a tehetségek fejlesztésében nagyon sokszor éppen a „zárókõ beépítése”, a felismert és kibontakozott tehetség hasznosulása marad el. A tehetséges fiatal sokszor képességeiben gazdagodva lép ki az iskolarendszerbõl, és megfelelõ támogató közeg, szervezet hiányában képtelennek bizonyul a dolgozó társadalomban annak az új tartalomnak, annak a kreatív különlegességnek az érvényesítésére és hasznosítására, amelyet a tehetsége jelent. Túl kevés azon életmódbeli tanácsadások száma, amelyek segítenék a tehetséges fiatalok speciális frusztrációjá- 2008/171. szám nak, konfliktusainak feloldását és kiégésének megakadályozását. Óriási szellemi, emberi erõfeszítés és sok esetben igen nagy anyagi ráfordítás után így sokszor az idehaza kinevelt tehetség elvész, vagy más országok gyarapodását segíti elõ. A tehetségsegítés fenti problémái azzal a veszéllyel járnak, hogy a tehetséges fiatalok nagy számban vagy be sem kerülnek a tehetségsegítõ folyamatba, vagy pedig egy örömöt adó, sikeres indulás után fejlõdésük íve megtörik, és a szép reményekre jogosító fiatalból megkeseredett, csalódott, életét elvesztegetettnek hitt felnõtt válik. Különösen veszélyes ez a jelenség akkor, ha a tehetségsegítés hozzáférési esélyeiben jelenleg tapasztalható szocio-kulturális és területi egyenlõtlenségek állandósulnak. Ezzel ugyanis a magyar társadalom a kiváló tehetségei mellett a mobilitásnak egy kivételesen értékes, kitörési pontot jelentõ szegmensét is elveszítené. A tehetségek elkallódása a folyamat végén, a hasznosulás, az alkotó életpálya kezdetén jelenti az egyik legnagyobb veszélyt, ugyanis a határok megnyílásával, a külföldi lehetõségek egyre részletesebb ismeretével a legkiemelkedõbb tehetségek elvándorlása egyre nagyobb mértékû lehet. 3.3. A tehetségsegítésben rejlõ lehetõségek A tehetségek segítésének a 3.2. pontban felsorolt problémái nemcsak a tehetségek elkallódásának veszélyeit mutatják meg, hanem arra is rámutatnak, hogy a jelenlegi helyzet óriási tartalékokat is rejt magában. A tehetségsegítésben rejlõ legfontosabb lehetõségek a következõk:

Source: https://magyarkozlony.hu/hivatalos-lapok/a1cccd943c909f57cfbf3b8f7062801209198b73/dokumentumok/70e46937997c78502db9d0e9a58c0273f25dbd0c/letoltes